b'\n_START_ARTICLE_\nDuroc-svin\n_START_PARAGRAPH_\nDuroc-svin er en amerikansk svinerace, der udg\xc3\xb8r en basisrace, som benyttes til krydsninger indenfor svineavl. Duroc grise er r\xc3\xb8d-brune, mellem l\xc3\xa6ngde, muskul\xc3\xb8se, nedadst\xc3\xa5ende \xc3\xb8rer og med et roligt temperament. Det er en h\xc3\xb8jtydende svinerace._NEWLINE_Den f\xc3\xb8rste gris, der fik sin arvemasse kortlagt, var en Duroc hungris ved navn T.J. Tabasco.\n_START_SECTION_\nOprindelse\n_START_PARAGRAPH_\nRacen stammer fra Nordamerika, hvor den udgjorde en blandt flere strenge med r\xc3\xb8d-brune svin fra omkring \xc3\xa5r 1800 i New England. Hvor racen der f\xc3\xb8r kom fra, det er ukendt._NEWLINE_Den moderne Duroc svinerace stammer fra cirka 1850 og fra krydsninger af Jersey Red og New Yorks \xc3\xa6ldre Duroc. Racen blev benyttet som dyrskuedyr omkring 1950. Duroc bruges prim\xc3\xa6rt som orner til krydsavl med andre svineracer som Yorkshire og Landrace.\n_START_SECTION_\nDansk Duroc\n_START_PARAGRAPH_\nDansk Duroc stammer fra USA og Canada, hvorfra den blev importeret i perioden 1977-1979. I Danmark benyttes den som handyrrace til krydsningsprogrammer med hundyr af Dansk Yorkshire og Dansk Landrace. Ved krydsavl med Duroc opn\xc3\xa5s fuld krydsningsfrodighed, god k\xc3\xb8dkvalitet og forbedrede produktionsresultater. Dansk Duroc er gennem \xc3\xa5rerne blevet forbedret med hensyn til k\xc3\xb8dprocent og daglig tilv\xc3\xa6kst. I dag har DanAvl den st\xc3\xb8rste population af renracede Duroc i Europa.'